Henrik Møller (S), 2025-05-22:
Tak for det, formand.
Tingene går stærkt og ofte, må man sige, i en uforudsigelig retning.
Derfor synes jeg også, det et eller andet sted er centralt, at vi i Danmark får formandskabet i en periode, hvor både Europa og især EU rykker tættere sammen, og det tror jeg man gør i håbet om nogle fælles løsninger på de udfordringer og problemer, som der er.
En af udfordringerne er selvfølgelig, at der lige nu også i forhold til vores formandskab er så mange emner og elementer i spil, at man kan sige, at det godt kan blive svært et eller andet sted at fokusere og målrette, hvad vi som formandskab skal gøre en særlig indsats for i det her.
Vi må ikke ryste på hånden i forhold til det her spørgsmål, og det er jeg også ret overbevist om at vi heller ikke kommer til under vores formandskab.
Man kan sige, at Ukrainekrigen, men også det nye lederskab i USA på mange måder har udfordret EU's evne til at sørge for især vores eget forsvar og vores egen sikkerhed.
Derfor skal vi selvfølgelig også i Danmark arbejde videre med, hvordan vi senest i 2030 kan forsvare os selv i Europa, så vi bakker op om ReArm Europe.
Det kræver kapital, det kræver tempo i forhold til byrder og barrierer, produktionskapacitet – og der har vi jo set problemerne, for vi har tidligere lovet en million stykker ammunition, og jeg ved ikke, hvor langt vi er nået, og om vi overhovedet er der – fælles indkøb, stabile forsyningskæder, integration af Ukraines forsvarsindustri i det europæiske forsvarssamarbejde og så selvfølgelig, at vi stadig væk skal samarbejde med NATO og i højere grad.
I 2011 var det meget konkret og også resultatmæssigt synligt, hvad det var, der skete, for da var det den store udvidelse, som blev underskrevet og etableret.
Men der er en række lande, hvor vi er i gang med nogle processer.
Dem skal vi fastholde.
Vi skal hjælpe de her land videre, hjælpe dem mod at nå målstregen i forhold til det her.
Vi skal selvfølgelig stille krav i den her forbindelse, men vi bliver også nødt til at række en hånd ud i den her forbindelse.
Der tror jeg også, at noget af det, der kunne være interessant, var, hvis vi, som verden ser ud i dag, også på europæisk plan inden for det halve år, vi har med at gøre, kunne arbejde videre på nogle af de handelsaftaler, der er, og måske kunne MERCOSUR-aftalen ligefrem være en af dem, der blev lukket under det danske formandskab.
Det er da i hvert fald et meget konkret resultat i den her forbindelse.
Men den åbenhed, der er nu over for at finde andre partnere rundtomkring i verden, mener jeg er noget af det, man også bør arbejde videre med.
Hvis ikke vi får løst den her udfordring, vil det risikere at vælte arbejdet med stort set alle de andre emner, vi arbejder med i EU.
Derfor bliver jeg bare nødt til at sige, at det er et kæmpe centralt tema i den periode, hvor vi kommer til at have formandskabet i forhold til det her.
Det er sådan, at vi også er udfordret sikkerhedsmæssigt på vores demokratiske modstandskraft med daglige cyberangreb, som presser vores værdifællesskab.
Der bliver vi nødt til at gøre en ekstraordinær indsats.
Jeg mener også, at i forhold til retsstatsprincippet er det centralt for dem, vi har med nu, men især også for de kommende.
For mig at se
er det også et spørgsmål om den europæiske modstandskraft.
Jeg kan se, at tiden løber.
Hvad angår omnibusser og byrdelettelser, tror jeg bare, at udgangspunktet er, at det ikke er et forsøg på at deregulere EU, men at det er for at gøre EU mere effektivt i forhold til at kunne agere og handle, og det er en nødvendighed for fremtidens industri.